Wachstum isch  aber nid überall wohlgelitte. Immer wieder erläb ich im Dialog mit Mänsche, dass ä wachsends Schaffhuuse au Ängscht uslösed. Wämmer da überhaupt, dass Schaffhuuse immer me wachst? Si känned sicher au di bekannte Inserat vom Trybolgründer Hans Minder, wo sich praktisch jede Tag mit sine viilbeachtete aber au chli penetrante Inserat gege Wachstum, gege Iiwanderig und gege d'Zerstörig vo dä Natur wehrt. Er plädiert für di vielzitierti Nochhaltigkeit, aber au d'Regierig nimmt für sich in Aaschpruuch  möglichscht nochhaltig z'entwickle. Und do simmer au schon bim Dilemma!